open-index/open-wikipedia-markdown huggingface dataset:
லுகான்ஸ்கா மாகாணம்

**லுகான்ஸ்கா மாகாணம்** (**Luhansk Oblast**) உக்ரைன் நாட்டின் கிழக்கில் உள்ள தொன்பாஸ் பிரதேத்தில் உருசியாவின் எல்லையை ஒட்டி அமைந்துள்ளது. இதன் நிர்வாகத் தலைமையிடம் இலுகன்சுக் நகரம் ஆகும். இம்மாகாணத்தை  உருசியா ஆதரவு ஆயுதப் போராளிகளின் கைப்பிடியில் இருந்தது. 2022-ஆம் ஆண்டில் உக்ரைன் மீதான உருசியாவின் படையெடுப்பின் போது, லுகான்ஸ்கா மாகாணத்தை உருசியா அரசு மட்டும் இறையான்மை கொண்ட இலுகன்சுக் மக்கள் குடியரசாக அங்கீகாரம் வழங்கியுள்ளது. மேலும் இதனை தலைநகரமாக சீவிரோடோனெட்ஸ்க் நகரம் அறிவிக்கப்பட்டுள்ளது.

## புவியியல்
உக்ரைன் நாட்டின்  கிழக்கில் உள்ள தொன்பாஸ் பிராந்தியத்தில் அமைந்த லுகான்ஸ்கா மாகாணம் 26,700 சதுர கிலோ மீட்டர் பரப்பளவு கொண்டது. லுகான்ஸ்கா மாகாணம் வடக்கிலிருந்து தெற்காக 250 கிலோ மீட்டர் நீளமும்; கிழக்கிலிருந்து மேற்காக 190 கிலோ மீட்டர் நீளமும் கொண்டது. இம்மாகாணம் உருசியாவுடன் 746 கிலோ மீட்டர் எல்லையை பகிர்ந்து கொள்கிறது.

இம்மாகாணத்தின் வடக்கிலும், கிழக்கிலும் உருசியா நாடும், மேற்கில் கார்கிவ் மாகாணம், தெற்கில் தோனெத்ஸ்க் மாகாணம் எல்லைகளாக கொண்டுள்ளது.

## வரலாறு
லுகான்ஸ்கா மாகாணத்தில் 90% மக்கள் உருசிய மொழி பேசுகின்றனர். 1991-ஆம் ஆண்டில் எடுக்கப்பட்ட பொதுவாக்கெடுப்பில், 7016% லுகான்ஸ்கா மாகாண மக்கள், லுகான்ஸ்கா மாகாணம், உருசியாவின் ஆளுமையின் கீழ் இருப்பதை விரும்பினர். லுகான்ஸ்கா மாகாணத்தின் உருசியர்கள் ஆதரவாளர்கள் நடத்திய உள்நாட்டுப் போருக்குப் பின் 83.86% மக்கள் லுகான்ஸ்கா மாகாணம், தன்னாட்சி கொண்ட குடியரசாக இருப்பதை விரும்பினர்.

8 ஏப்ரல் 2014 அன்று கிரிமியாவை உருசியா ஆக்கிரமிப்பு செய்து உருசியாவுடன் இணைத்துக் கொண்டது.  அதே நேரத்தில் தொன்பாஸ் பிரதேசத்தில் உருசியாவில் ஆதரவால், இலுகன்சுக் மக்கள் குடியரசு மற்றும் தனியெத்சுக் மக்கள் குடியரசுகள் தோற்றுவிக்கப்பட்டது.2022-ஆம் ஆண்டில் உக்ரைன் மீதான உருசியாவின் படையெடுப்பின் போது, இலுகன்சுக் மக்கள் குடியரசு மற்றும் தனியெத்சுக் மக்கள் குடியரசுகளுக்கு உருசியா அங்கீகாரம் வழங்கியது. 
## மாகாண ஆட்சிப் பிரிவுகள்
லுகான்ஸ்கா மாகாணம் 18 மாவட்டங்களும், 37 நகரங்களும், 109 நகர்புற குடியிருப்பு பகுதிகளும், 792 கிராமங்களும் கொண்டது.

## மக்கள் தொகை பரம்பல்
லுகான்ஸ்கா மாகாணத்தில் உருசிய மொழி பேசுபவர்கள் எண்ணிக்கை 39.1%, உக்குரேனிய மொழி பேசுபவர்கள் 58% உள்ளனர். 2001-ஆம் ஆண்டில் மக்கள் தொகை கணக்கெடுப்பின்படி, 68.8% மக்கள் தங்களை உருசியர்கள் என்றும், 30% மக்கள் தம்மை உக்ரைனியர்கள் என பதிவு செய்துள்ளனர்.
## பொருளாதாரம்
இம்மாகாணத்தில் நிலக்கரி சுரங்கங்கள், கனரக இயந்திரங்கள் உற்பத்தி தொழிற்சாலைகள், உலோகத் தொழிற்சாலைகள், வேதியல், பெட்ரோலியம் மற்றும் எரிவாயுத் தொழிற்சாலைகள் அதிகம் உள்ளது. 
## இதனையும் காண்க
* தொன்பாஸ்
* தோனெத்ஸ்க் மாகாணம்
* தோனெத்ஸ்க்
* இலுகன்சுக் நகரம்
* தனியெத்சுக் மக்கள் குடியரசு
* இலுகன்சுக் மக்கள் குடியரசு

## மேற்கோள்கள்

## வெள் இணைப்புகள்
* Official site of Luhansk Oblast Administration 
* Information Card of the Region – official site of the Cabinet of Ministers of Ukraine

பகுப்பு:உக்ரைனின் மாகாணங்கள்
எதிர்நீச்சல் (தொலைக்காட்சித் தொடர்)

**எதிர்நீச்சல்** என்பது 2022 ஆம் ஆண்டு முதல் சன் தொலைக்காட்சியில் ஒளிபரப்பான ஒரு சிறந்த தொலைக்காட்சி நாடகத் தொடர் ஆகும். இது சன் என்டர்டெயின்மெண்ட் மற்றும் திருசெல்வம் தியேட்டர்ஸ் சார்பில் திருச்செல்வம் என்பவர் தயாரிப்பு, திரைக்கதை மற்றும் இயக்கத்தில் உருவாக்கப்பட்டுள்ளது.

இந்த தொடரின் கதை ஜனனி என்ற இளம் பெண் தனது தந்தையின் லட்சியத்திற்காக புகுந்தவீட்டில் எதிர்கொள்ளும் போராட்டங்களை சொல்கிறது. இதில் மதுமிதா எச், சபரி பிரசாந்த், கனிகா, பிரியதர்ஷினி, ஹரிப்ரியா இசை, ஜி. மாரிமுத்து, சத்தியப்பிரியா, கமலேஷ், கீர்த்தனா, சுப்பிரமணியன் கோபாலகிருஷ்ணன், பம்பாய் ஞானம் மற்றும் பாரதி கண்ணன் போன்ற பலர் நடித்துள்ளனர். இந்த தொடர் பெப்ரவரி 7, 2022 முதல் திங்கள் முதல் சனி வரை இரவு ஒளிபரப்பாகி, 744 அத்தியாயங்களுடன் நிறைவு பெற்றது.

இந்த மெகாத்தொடர்தான் தமிழ்நாட்டிலேயே முதல் முறையாக U+R சந்தையில் (நகர்ப்புறம் + கிராமப்புறம்) 9:30 மணியளவில் ஒளிபரப்பாகி, TRP மதிப்பீட்டில் முதல் இடத்தை பிடித்த முதல் தமிழ் தொலைக்காட்சி தொடர் ஆகும். எதிர்நீச்சல் வரலாறு சாதனை புரிந்தது.

## நடிகர்கள்
* பார்வதி - ஜனனி (பகுதி 2)
** மதுமிதா எச் - ஜனனி (பகுதி 1)
* கனிகா - ஈஸ்வரி 
* பிரியதர்ஷினி - ரேணுகா
* ஹரிப்ரியா இசை - நந்தினி
* ஜி. மாரிமுத்து - ஆதி குணசேகரன்
* சபரி பிரசாந்த் - சக்திவேல்
* கமலேஷ் - ஞானசேகரன்
* விபூ ராமன் - கதிர்வேல்
* சத்தியப்பிரியா - விசாலாட்சி
* சத்யா தேவராஜன் - ஆதிரை செல்வி
* பம்பாய் ஞானம் - பட்டம்மாள்
* திருச்செல்வம் - ஜீவானந்தம்
* விமல் - கரிகாலன்
* காயத்ரி கிருஷ்ணன் - ஜான்சி ராணி

## மேற்கோள்கள்

## வெளி இணைப்புகள்
* 

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2022 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2024 இல் நிறைவடைந்த தொலைக்காட்சி நிகழ்ச்சிகள்
தெர்னோப்பில் மாகாணம்

**தெர்னோப்பில் மாகாணம்** (**Ternopil Oblast**) உக்ரைன் நாட்டின் மேற்குப் பகுதியில் அமைந்துள்ளது. இதன் நிர்வாகத் தலைநகரம் தெர்னோப்பில் நகரம் ஆகும்.  2021-இல் இதன் மக்கள் தொகை 10,30,562 ஆகும்.  இம்மாகாணத்தில் 34 கோட்டைகள் உள்ளது. இம்மாகாணத்தின் ஊடாக தினிஸ்டர் பள்ளத்தாக்கு செல்கிறது. 

## புவியியல்
மேற்கு உக்ரைனில் மலைப்பாறைகள் கொண்ட மேட்டு நிலத்தில் அமைந்த தெர்னோப்பில் மாகாணத்தின் பரப்பளவு 13,800 சதுர கிலோ மீட்டர் ஆகும்.  இம்மாகாணத்தில் இயறகையில் அமைந்த நூற்றுக்கும் மேற்பட்ட குகைகள் கொண்டுள்ளது.இம்மாகாணத்தின் தலைநகரான தெர்னோப்பில் நகரத்தில்  தினிஸ்டர் ஆறு பாய்கிறது. 
இதன் தெற்கில் செர்னிவ்சி மாகாணம், தென்மேற்கில்  ஐவானோ-பிராங்கிவ்ஸ்க் மாகாணம், வடமேற்கில் லிவீவ் மாகாணம், வடக்கில் ரைவன் மாகாணம் மற்றும் கிழக்கில் கமெல்னிட்ஸ்கி மாகாணம் அமைந்துள்ளது.

## மக்கள் தொகை பரம்பல்
இம்மாகாணத்தின் 98% மக்கள் உக்குரேனிய மொழி பேசுபவர்கள் ஆவார். உருசிய மொழி பேசுபவர்கள் 1.6% ஆக உள்ளனர். 2020-இல் இதன் மக்கள் தொகை 10,38,694 ஆகும். 

## பொருளாதாரம்
இம்மாகாணத்தின் முக்கியப் பொருளாதாரம் வேளாண்மைப் பயிர்களிலிருந்து கிடைக்கிறது. கரும்பு, மதுபானங்கள், பால்பொருட்கள் தொடர்பான ஆலைகள் இம்மாகாணத்தில் அதிகம் உள்ளது. 
## மாகாண ஆட்சிப் பிரிவுகள்
18 சூலை 2020க்குப் பிறகு இம்மாகாணம்  3 மாவட்டங்கள்,  14 நகரங்கள், 17 நகரபுற குடியிருப்புகள், 1019 கிராமங்கள் கொண்டுள்ளது. 

## மேற்கோள்கள்

## வெளி இணைப்புகள்

* Ternopil Council website

பகுப்பு:உக்ரைனின் மாகாணங்கள்
வின்னித்சியா மாகாணம்

**வின்னித்சியா மாகாணம்** (**Vinnytsia Oblast**) உக்ரைன் நாட்டின் தென்மேற்கில் அமைந்த மாகாணம் ஆகும். இதன் நிர்வாகத் தலைமையிட நகரம் வின்னித்சியா நகரம் ஆகும். 2021-ஆம் ஆண்டில் இதன் மக்கள் தொகை  15,29,123 ஆக இருந்தது. 

## எல்லைகள்
வின்னித்சியா மாகாணத்தின் வடக்கில் சைதோமிர் மாகாணம், வடகிழக்கில் கீவ் மாகாணம், கிழக்கில் செர்கசி மாகாணம் மற்றும் கிரோவோக்ராட் மாகாணம், தெற்கில்  திரான்சுனிஸ்திரியா மற்றும் மால்டோவா நாடுகள், மேற்கில்  செர்னிவ்சி மாகாணம் மற்றும் கமெல்னிட்ஸ்கி மாகாணம், தென்கிழக்கில் ஒடெசா மாகாணம் எல்லைகளாக உள்ளது.
## புவியியல்
இம்மாகாணத்தின் ஊடாக தினேப்பர் ஆறு  பாய்கிறது. இது மால்டோவா நாட்டுடன் 202 கிலோ மீட்டர் நீளத்திற்கு எல்லையை பகிர்ந்து கொள்கிறது. மேலும் இது உள்நாட்டில 7 உக்ரைனிய மாகாணங்களுடன் எல்லையை பகிர்ந்து கொள்கிறது. இம்மாகாணம் பல கருங்கல், பழுப்பு நிலக்கரி, பாக்சைட் உள்ளிட்ட கனிமங்கள் நிறைந்தது. உலகின் பெரிய 800 மில்லியன் டன் அளவிற்கு தூய வெள்ளை களிமண் சுரங்கங்கள் கொண்டது. மேலும் வெந்நீர் ஊற்றுகள் கொண்டது.  
## பொருளாதாரம்
இம்மாகாணம் அனல் மின் நிலையங்கள் அதிகம் கொண்டது. மேலும் 39 சர்க்கரை ஆலைகளும், 13 மதுபான தொழிற்சாலைகளும் கொண்டது. மேலும் சூரியகாந்தி எண்ணெய் உற்பத்தி தொழிற்சாலைகளும் கொண்டுள்ளது.  
## மாகாண ஆட்சிப் பிரிவுகள்

இம்மாகாணம் 27 மாவட்டங்கள், 18 நகரங்கள், 1466 கிராமங்கள் கொண்டது. 

## மேற்கோள்கள்

பகுப்பு:உக்ரைனின் மாகாணங்கள்
ஈரசிட்டைல் பெராக்சைடு

**ஈரசிட்டைல் பெராக்சைடு** (*Diacetyl peroxide*) என்பது (CH3CO2)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் பெராக்சைடு ஆகும். வெண்மை நிறத்தில் ஒரு திண்மமாகவும் அல்லது கூர்மையான நெடியுடன் கூடிய எண்ணெய்ப் பசை கொண்ட நீர்மமாகவும் இச்சேர்மம் காணப்படுகிறது. பல்வேறு கரிமப் பெராக்சைடுகளைப் போலவே இதுவும் ஒரு வெடிபொருளாகும். இருமெத்தில் தாலேட்டு போன்ற கரைசலாகவே பெரும்பாலும் பயன்படுத்தப்படுகிறது.
## வரலாறு
1858 ஆம் ஆண்டு பெஞ்சமின் கோலின்சு புரோதி என்பவரால் ஈரசிட்டைல் பெராக்சைடு கண்டுபிடிக்கப்பட்டது. உறைந்த அசிட்டிக் அமிலத்தை நீரற்ற ஈரெத்தில் ஈதரில் கரைந்த பேரியம் பெராக்சைடுடன் வினைபுரியச் செய்து படிப்படியாக ஈரசிட்டைல் பெராக்சைடை இவர் தயாரித்தார்.
## தயாரிப்பு
ஐதரசன் பெராக்சைடுடன் மிகையளவு அசிட்டிக் நீரிலியைச் சேர்த்து வினைப்படுத்தி ஈரசிட்டைல் பெராக்சைடு தயாரிக்கப்படுகிறது. பெர் அசிட்டிக் அமிலம் இங்கு ஓர் இடைநிலையாகும்.
## பாதுகாப்பு
அதிர்ச்சி உணரியான ஈரசிட்டைல் பெராக்சைடு ஒரு வெடிபொருளாகும். the O-O பிணைப்பால் ஓர் ஆக்சிசனேற்றியாகவும், C-C மற்றும் C-H பிணைப்புகளால் ஓர் ஒடுக்கும் முகவராகவும் இது செயல்படுகிறது. 

ஈரசிட்டைல் பெராக்சைடு கரைசலின் செறிவு 70 சதவீதத்தை விட அதிகமாக இருந்தால், அமெரிக்க தொழில்சார் பாதுகாப்பு மற்றும் சுகாதார நிர்வாகத்திற்கான செயல்முறை பாதுகாப்பு மேலாண்மைக்கான வரம்பு அளவு 5,000 பவுண்டு (2,300 கிலோ) என முறைப்படுத்தப்பட்டுள்ளது. 
 
தூயநிலை  ஈரசிட்டைல் பெராக்சைடு வெடித்து சிதறியதாக செய்திகள் வந்துள்ளன. 25% கரைசலும் வெடிக்கும் திறனை கொண்டுள்ளது.  படிக பெராக்சைடு குறிப்பாக அதிர்ச்சி உணர்திறன் மற்றும் அதிக வெடிப்பு அபாயம் கொண்டுள்ளது.
## உடல்நலத் தீங்குகள்
திரவத்துடன் தொடர்பு கொள்வது கண்கள் மற்றும் தோலில் எரிச்சலை ஏற்படுத்துகிறது. உட்கொண்டால், வாய் மற்றும் வயிற்றில் எரிச்சல் ஏற்படும்.
## மேற்கோள்கள்

*
*

பகுப்பு:கரிமப் பெராக்சைடுகள்
பகுப்பு:வெடிக்கும் வேதிப்பொருட்கள்
பகுப்பு:நீர்ம வெடிபொருள்கள்
பகுப்பு:கார்பனைல் சேர்மங்கள்
தேசிய நெடுஞ்சாலை 110 (இந்தியா)

**தேசிய நெடுஞ்சாலை 110** (*National Highway 110 (India)*) என்பது இந்தியாவின் தேசிய நெடுஞ்சாலைகளுள் ஒன்றாகும். இது இந்திய மாநிலமான மேற்கு வங்காளம், சிலிகுரி மற்றும் டார்ஜீலிங்கை இணைக்கிறது. இந்த நெடுஞ்சாலை சுமார்  நீளமுடையது. இது குர்சியோங் வழியாகச் செல்கிறது.
thumb| தே. நெ.110, குர்சியோங்கிலிருந்து கிலோ மீட்டர் தொலைவில்

## மேலும் பார்க்கவும்

* தேசிய நெடுஞ்சாலை மேம்பாட்டுத் திட்டம்

## மேற்கோள்கள்


## வெளி இணைப்புகள்

* ஓபன்ஸ்ட்ரீட்மேப்பில் NH 110

பகுப்பு:இந்திய தேசிய நெடுஞ்சாலைகள்
ஏ. ஆர். இராமசாமி

**ஏ. ஆர். இராமசாமி** (A. R. Ramasamy) (பிறப்பு-17 அக்டோபர் 1917) என்பவர் இந்திய அரசியல்வாதியும் தமிழ்நாடு முன்னாள் சட்டமன்ற உறுப்பினரும் ஆவார். இவர் இந்திய தேசிய காங்கிரசு கட்சியினைச் சார்ந்தவர். 1962ஆம் ஆண்டு தமிழ்நாடு சட்டமன்றத் தேர்தலில் தஞ்சாவூர் மாவட்டம் கும்பகோணம் சட்டமன்றத் தொகுதியிலிருந்து போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:தஞ்சாவூர் மாவட்ட அரசியல்வாதிகள்
டாயாங் புந்திங் ஏரி

**டாயாங் புந்திங் ஏரி** (மலாய்: *Tasik Dayang Bunting*; ஆங்கிலம்: *Dayang Bunting Lake* அல்லது *Lake of the Pregnant Maiden*); என்பது மலேசியா, கெடா மாநிலத்தில், லங்காவி தீவில் உள்ள ஒரு நன்னீர் ஏரியாகும். இந்த ஏரி சிறிய ஏரியாக இருந்தாலும் மலேசிய வரலாற்றில் பிரபலமானது.

டாயாங் புந்திங் ஏரி அமைந்து இருக்கும் காடுகள், மலேசியாவில் உள்ள மூன்று தனித்துவமான புவிக் காடுகளில் *(Geoforest Park)* ஒன்றாகும். இந்தக் காடுகள் 4,354 ஹேக்டர் பரப்பளவைக் கொண்டது.

## பொது
இந்த நன்னீர் ஏரி மலேசியப் புராணக் கதைகளில் சொல்லப் படுகிறது. இந்த ஏரியின் நீரில் நீந்தினால் அல்லது இந்த ஏரியின் நீரைக் குடித்தால் பெண்களுக்கு கருவுறுதல் வாய்ப்புகள் அதிகரிக்கும் என்று கூறப்படுகிறது.

லங்காவியில் உள்ள 99 தீவுகளில் டாயாங் புந்திங் தீவு இரண்டாவது பெரிய தீவு ஆகும். இது லங்காவி தீவின் தெற்கே அமைந்துள்ளது. படகின் மூலமாக எளிதாகச் செல்லலாம்.

### புவி வனப் பூங்கா

இந்த ஏரியைப் பற்றிய ஒரு ஆச்சரியமான தகவல் என்னவென்றால் இந்த ஏரி கடலுக்கு மிக மிக அருகில் இருந்தாலும் இது ஒரு நன்னீர் ஏரியாகும். உப்பு நீரின் கலப்பு இல்லை. ஒரு சின்னக் குன்றுப் பாறைதான் இந்த ஏரியையும் கடலையும் பிரிக்கின்றது. இந்த ஏரி அழுத்தமான நீல நிற நீரைக் கொண்டுள்ளது.

டாயாங் புந்திங் ஏரியும் அதைச் சுற்றியுள்ள பகுதிகளும் புவி வனப் பூங்கா பகுதியாகும். பூங்காவில் பல குகைகள் உள்ளன. உண்மையில் இந்த ஏரியானது ஒரு பெரிய குகை இடிந்து விழுந்ததால் உருவான ஏரியாகும்.

## காட்சியகம்

File:Dayang-bunting-lake.jpg|
File:Mysterious mountain!.jpg|
File:Unnamed Road, Kedah, Malaysia - panoramio - jetsun (2).jpg|
File:Unnamed Road, Kedah, Malaysia - panoramio - jetsun (1).jpg|
File:Unnamed Road, Kedah, Malaysia - panoramio - jetsun (4).jpg|


## மேற்கோள்கள்

## மேலும் காண்க

பகுப்பு:கெடா
பகுப்பு:மலேசிய சுற்றுலாத் தலங்கள்
பகுப்பு:மலேசியாவின் ஏரிகள்
8-மெர்கேப்டோகுயினோலின்

**8-மெர்கேப்டோகுயினோலின்** (*8-Mercaptoquinoline*)  என்பது C9H7NSH என்ற மூலக்கூற்று வாய்ப்பாட்டால் விவரிக்கப்படும் ஒரு கரிம கந்தகச் சேர்மமாகும். நிறமற்ற திண்மமாக இது காணப்படுகிறது. பல்லினவளைய குயினோலின் வழிப்பெறுதியாக வகைப்படுத்தப்படும் இச்சேர்மத்தின் கட்டமைப்பில் உள்ள எட்டாம் நிலையில் ஒரு தயோல் குழு பதிலீடு செய்யப்பட்டுள்ளது. பொதுவான கொடுக்கிணைப்பு முகவரான 8-ஐதராக்சிகுயினோலினை ஒத்த சேர்மமாக 8-மெர்கேப்டோகுயினோலின் அறியப்படுகிறது. 

## மேற்கோள்கள்


பகுப்பு:தயோல்கள்
பகுப்பு:குயினோலின்கள்
புத்ராஜெயா ஏரி

**புத்ராஜெயா ஏரி** (மலாய்: *Tasik Putrajaya*; ஆங்கிலம்: *Putrajaya Lake*); என்பது மலேசியா, புத்ராஜெயாவில் அமைக்கப்பட்டு உள்ள ஒரு செயற்கை ஏரியாகும். கோலாலம்பூருக்கு தெற்கே 33 கி.மீ. தொலைவில் உள்ளது.

இந்த ஏரி 650 ஹெக்டேர் பரப்பளவில் உருவாக்கப்பட்டது. எரியைச் சுற்றி உள்ள புத்ராஜெயா நகரத்திற்கு இயற்கையான குளிரூட்டும் அமைப்பிற்காக உருவாக்கப்பட்டது. 

தவிர, பொழுதுபோக்கு, மீன்பிடித்தல், நீர் விளையாட்டு மற்றும் நீர் போக்குவரத்துக்காகவும் திட்டமிட்டு வடிவமைக்கப்பட்டது.

## பொது

ஏறக்குறைய 50.9 சதுர கி.மீ. நீர்ப்பிடிப்புப் பகுதி *(catchment area)* கொண்ட இந்த ஏரியின் சராசரி ஆழம் 6.60 மீட்டர். 

புத்ரா மசூதி *(Putra Mosque);* (இளஞ்சிவப்பு மசூதி); துவாங்கு மிசான் சைனல் அபிதீன் மசூதி (இரும்பு மசூதி) *(Tuanku Mizan Zainal Abidin Mosque),* மற்றும் ஆயிரமாண்டுக் கால நினைவுச் சின்னம் (மலேசியா) *(Millennium Monument (Malaysia)* போன்ற பிரபலமான நினைவுச் சின்னங்களும் இந்தப் புத்ராஜெயா ஏரிக் கரையில்தான் உள்ளன.

## கட்டுமானம்

சுங்கை சுவாவ் *(Sungai Chuau)* மற்றும் சுங்கை பிசா *(Sungai Bisa)* பள்ளத்தாக்குகளுக்கு இடைப்பட்ட தாழ்ந்த நிலப்பரப்பில் புத்ராஜெயா ஏரி உருவாக்கப்பட்டது. 1998-ஆம் ஆண்டில் கட்டுமானம் தொடங்கப்பட்டு 2002-ஆம் ஆண்டில் முழுமையாக நிறைவு அடைந்தது.

## மேற்கோள்கள்

## மேலும் காண்க
**[[மலேசிய ஏரிகளின் பட்டியல்]]**

மலேசியாவின் கூட்டாட்சி பகுதிகள்‎
பகுப்பு:மலேசிய சுற்றுலாத் தலங்கள்
பகுப்பு:மலேசியாவின் ஏரிகள்
பகுப்பு:மலேசியப் பூங்காக்கள்‎
கென்யிர் ஏரி

{
  "type": "Feature",
  "geometry": { "type": "Point", "coordinates": [102.8, 5] },
  "properties": {
    "title": "Malaysian Lake",
    "marker-color": "7B68EE",
    "marker-size": "medium",
    "marker-symbol": "wetland"
  }
}
**கென்யிர் ஏரி** (மலாய்: *Tasik Kenyir*; ஆங்கிலம்: *Kenyir Lake*); என்பது மலேசியா, திராங்கானு மாநிலத்தில், உலு திராங்கானு மாவட்டத்தில் அமைந்துள்ள ஓர் ஏரியாகும். 340 சின்ன தீவுகளைக் கொண்ட கென்யிர் ஏரி, தென்கிழக்கு ஆசியாவிலேயே மிகப் பெரிய ஏரியாகக் கருதப் படுகிறது. இந்த ஏரி மிகவும் ஆழமானது. சில இடங்களில் 800 மீட்டர் ஆழம் வரை இருக்கும்.

1985-ஆம் ஆண்டில் கென்யிர் ஆற்றில், கென்யிர் அணை *(Kenyir Dam)* உருவாக்கப்பட்டது. சுல்தான் மகமூத் மின் நிலையத்தில் *(Sultan Mahmud Power Station)* மின்சாரம் உற்பத்தி செய்வதற்காக அந்த அணை கட்டப்பட்டது. கென்யிர் அணை கட்டப் பட்டதால் ஒரு நீர்த்தேக்கம் உருவாகி அதுவே ஓர் ஏரியானது. இதன் பரப்பளவு 260,000 ஹெக்டேர்.

## பொது

இந்த ஏரி தென்கிழக்கு ஆசியாவிலேயே மனிதனால் உருவாக்கப்பட்ட மிகப்பெரிய ஏரியாகும். இந்த ஏரி ஒரு நீர்த் தேக்கமாக இருப்பதால் மார்ச் மற்றும் ஏப்ரல் மாதங்களில் நீர்மட்டம் அதிகமாக இருக்கும்.

செயற்கை ஏரியாக இருந்தாலும், இப்பகுதி சுற்றுச்சூழல் சுற்றுலாவுக்காக உருவாக்கப்பட்டுள்ளது. அதன் கரையை சுற்றி பல ஓய்வு விடுதிகள் உள்ளன. மீன்பிடித்தல் பொதுவான பொழுதுபோக்கு. உள்ளூர்வாசிகளின் கூற்றுப்படி, ஆகத்து மாதத்தில் நீர் மட்டம் குறைவாக இருப்பதால் மீன் பிடிக்க சிறந்த பருவமாகக் கருதப் படுகிறது.

## தாவரங்கள் - விலங்கினங்கள்

கென்யிர் ஏரி பல வகையான நன்னீர் மீன்கள் மற்றும் அரிய வகை வனவிலங்குகளின் தாயகமாகவும் உள்ளது. 38,000 ஹெக்டேர் நீர் பிடிப்பு பரப்பளவைக் கொண்ட இந்த ஏரி இயற்கையாகவே நன்னீர் மீன்களின் புகலிடமாக உள்ளது. 

ஏரியில் சுமார் 300 வகையான நன்னீர் மீன்கள் இருப்பதாக சமீபத்திய ஆய்வில் தெரிய வந்துள்ளது. ஏரியைச் சுற்றிலும் மக்கி அழுகிய மரங்கள் இருக்கின்றன. அவை இந்த மீன்களுக்கு இனப்பெருக்கம் செய்யும் புகலிடங்களாக விளங்குகின்றன.

### மீன்வளத் துறை ஆய்வு

மீன்வளத் துறையால் நடத்தப்பட்ட ஆய்வுகளில் இருந்து; 'பெரிய லம்பம்' *(Lampam Sungai)* மீன்கள்; கெலா மீன்கள்;  'தோமான்' எனும் பாம்புத் தலை மீன்கள் *(Snakehead)*; 'தப்பா' மீன்கள் *(Wallagonia);* 'காவான்' மீன்கள்; 'காலுய்' மீன்கள் *(Giant Gouramy)* மற்றும் 'கெலிசா' *(Kelisa Green Arowana)* போன்ற மீன்கள் மக்கிய மரங்களைச் சுற்றி இருப்பது தெரிய வந்துள்ளது.

கென்யிர் ஏரியைச் சுற்றியுள்ள காடுகளில் ஆசிய யானைகள் மற்றும் மலேசியப் புலிகள் போன்ற அழிந்து வரும் உயிரினங்களும் உள்ளன.

## சுற்றுலா

கென்யிர் ஏரி ஒரு செயற்கை ஏரியாக இருந்தாலும், சூழல் சுற்றுலா பொருத்த வரையில் சிறப்புத் தன்மை கொண்டுள்ளது. ஏரியின் கரையில் பல ஓய்வு விடுதிகள் உள்ளன. இங்கு மீன்பிடித்தல் பிரபலம். நிறைய நீர்வீழ்ச்சிகள் மற்றும் குகைகளும் உள்ளன.

## காட்சியகம்

File:Kenyir Lake 2.JPG|
File:Adorable view at Kenyir Lake.jpg|
File:Lake Kenyir, on the Houseboat.jpg|
File:Unique building near lake kenyir.jpg|
File:Before The End (23226375).jpeg|


## மேற்கோள்கள்

## மேலும் காண்க
**[[மலேசிய ஏரிகளின் பட்டியல்]]**

பகுப்பு:திராங்கானு
பகுப்பு:மலேசிய சுற்றுலாத் தலங்கள்
பகுப்பு:மலேசியாவின் ஏரிகள்
சமந்தராஜன்

**சமந்தராஜன்** (*Samantaraja*) (சுமார் 7ஆம் நூற்றாண்டு )  சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார்.

இவரது சரியான காலம் உறுதியாகத் தெரியவில்லை. தசரத சர்மாவின் கூற்றுப்படி, இவரது ஆட்சி சுமார் 725 VS (சுமார் 668 பொ.ச.) இல் முடிவடைந்தது.  மறுபுறம், வரலாற்றாசிரியர் ஆர்.பி. சிங் இவரது ஆட்சியை சுமார் 684-709 பொ.ச. எனவும், மாணிக் ராய் '7 ஆம் நூற்றாண்டின் சாகம்பரியின் சகமான ஆட்சியாளரான சமந்தராஜா' என்றும் அடையாளம் காட்டுகிறார். 

இவரது வழித்தோன்றலான சோமேசுவரரின் 1170 பொச. தேதியிட்ட பிஜோலியா பாறைக் கல்வெட்டு, இவர் அகிச்சத்திரபுரத்தில் வத்ச முனிவரின் கோத்திரத்தில் பிறந்தார் என்று கூறுகிறது.  அகிச்சத்ரபுரம் நவீன நாகௌருடன் அடையாளப்படுத்தப்பட்டுள்ளது. 

இவரது மூதாதையரான வாசுதேவன், வரலாற்றுப் பதிவுகளில் இருந்து அறியப்படுகிறார். ஆனால் இருவருக்கும் இடையேயான உறவு உறுதியாகத் தெரியவில்லை. வாசுதேவனுக்குப் பிறகு, சகமானர்கள் வர்தனர்களால் மறைக்கப்பட்டனர். மேலும் சமந்தராஜன் சாகம்பரியில் சகமான ஆட்சியை மீட்டெடுத்தார் என்று வரலாற்றாசிரியர் ஆர்.பி. சிங் கருதுகிறார். சாகம்பரி தெய்வத்தின் அருளால் மாணிக் ராய் சௌகான் (சகமான) குடும்பத்தின் செல்வத்தை மீட்டெடுத்தார் என்று இடைக்கால பார்டிக் புராணங்கள் கூறுகின்றன. மாணிக் ராயை சமந்தா என்று சிங் அடையாளம் காட்டுகிறார். 

சமந்தராஜனுக்குப் பிறகு நரதேவன் ஆட்சிக்கு வந்தார். 

## சான்று

### உசாத்துணை

பகுப்பு:இந்திய வரலாறு
பகுப்பு:இராஜஸ்தான் வரலாறு
பகுப்பு:இந்திய அரசர்கள்
செர்னிவ்சி மாகாணம்

**செர்னிவ்சி மாகாணம்**, உக்ரைன் நாட்டின் மேற்கில் அமைந்த சிறு மாகாணம் ஆகும். இதன் நிர்வாகத் தலைமையிடம்  செர்னிவ்சி நகரம் ஆகும்.
இம்மாகாணத்தின் தெற்கில்  உருமேனியா மற்றும் மல்தோவா நாடுகளுடன் பன்னாட்டு எல்லைகளை பகிர்ந்து கொள்கிறது. இம்மாகாணம் கார்பேத்திய மலைகள், காடுகள், சமவெளிகள் கொண்டது. தினிஸ்டர் ஆறு இம்மாகாணத்தில் பாய்கிறது.  2020-ஆம் ஆண்டில் இதன் மக்கள் தொகை  8,96,566 ஆகும்.

## புவியியல்
8,097 சதுர கிலோ மீட்டர் பரப்பளவு கொண்ட செர்னிவ்சி மாகாணம், உக்ரைன் நாட்டின் பரப்பளவில் 1.3% கொண்ட மிகச்சிறிய மாகாணம் ஆகும். இம்மாகாணத்தில் 10 கிலோ மீட்டர் நீளத்திற்கு பாயும் 75 ஆறுகள் உள்ளது. இம்மாகாணத்தின் பெரிய ஆறு தினிஸ்டர் ஆறு 290 கிலோ மீட்டர் நீளத்திற்கு பாய்கிறது. இம்மாகாணம் 3 வகையான புவியியல் அமைப்புகளை கொண்டது.  புல்வெளி காடுகள், கார்பேத்திய மலைகள் மற்றும் காடுகள் ஆகும்.

## அமைவிடம்
உக்ரைன் நாட்டின் மேற்கில் அமைந்த செர்னிவ்சி மாகாணத்தின் தெற்கில்  உருமேனியா மற்றும் மல்தோவா  நாடுகளும், பிற திசைகளில்  இவானோ-பிராங்கிவ்ஸ்க் மாகாணம், * தெர்னோப்பில் மாகாணம், கெமெள்னிட்சிகி மாகாணம் மற்றும் வின்னித்சியா மாகாணம் எல்லைகளாக உள்ளது. இம்மாகாணம் உருமேனியாவுடன் 226 கிலோ மீட்டர் நீளத்திற்கும், மல்தோவாவுடன் 198 கிலோ மீட்டர் நீளத்திற்கும் எல்லையை பகிர்ந்து கொள்கிறது.

## மாகாண ஆட்சிப் பிரிவுகள்

சூலை 2020 முதல் இம்மாகாணம் 3 மாவட்டங்கள், 11 நகரங்கள், 8 நகர்புற குடியிருப்புகள் மற்றும் 252 கிராமங்களாகப் பிரிக்கப்பட்டுள்ளது.
## மக்கள் தொகை பரம்பல்

2001-ஆம் ஆண்டின் மக்கள் தொகை கணக்கெடுப்பின்படி, இம்மாகாணத்தில் உக்குரேனிய மொழி பேசுபவர்கள் 75% (689.1 ஆயிரம்), உருமேனியா மொழி பேசுபவர்கள் 12.5% (114.6 ஆயிரம்), மல்தோவா 7.3% (67.2 ஆயிரம்) மற்றும் உருசிய மொழி பேசுபவர்கள்  4.1% (37.9 ஆயிரம்) உள்ளனர். மேலும் பெலருசியா, யூத மொழிகள் பேசுபவர்கள் 1.2% ஆக உள்ளனர்.

## இதனையும் காண்க
*செர்னிவ்சி நகரம்

## மேற்கோள்கள்

## வெளி இணைப்புகள்
*Chernivtsi Oblast Administration (official website) 
*Chernivtsi Oblast Council (official website) 
*Statistics Committee of Chernivtsi Oblast 

பகுப்பு:உக்ரைனின் மாகாணங்கள்
லிவீவ் மாகாணம்

**லிவீவ் மாகாணம்** (**Lviv Oblast**) உக்ரைன் நாட்டின் மேற்கு கோடியில், போலந்து நாட்டின் எல்லையை ஒட்டி அமைந்துள்ளது. இதன் நிர்வாகத் தலைமையிடம் லிவீவ் நகரம் ஆகும். 2021-ஆம் ஆண்டில் இதன் மக்கள் தொகை 24,97,750 ஆகும்.
## புவியியல்
கார்பேத்திய மலைகள் இம்மாகாணத்தின் வடமேற்கிலிருந்து, தென்கிழக்காக அமைந்துள்ளது. இம்மாகாணத்தின் வடக்கிலிருந்து தினிஸ்டர் ஆறு மற்றும் சான் ஆறுகள் பாய்கிறது.  இம்மாகாணத்தில் பைன் மரக்காடுகளும், நிலக்கரிச் சரங்கங்கள் அதிகம் உள்ளது.

File:Tustan1.jpg|
File:Сколівські Бескиди. Вид на Тухольку..JPG|
File:Sielec 009-Sielec 011.jpg|
File:Вид з гори Парашка.jpg|
File:Zashkiv1.JPG|


## தட்ப வெப்பம்
இம்மாகாணத்தின் கார்பேத்திய மலைப்பகுதிகளில் சனவரி மாதத்தில் சராசர் வெப்பம்  முதல்    வரை இருக்கும். சூலை மாதத்தில் சராசரி வெப்பம தினிஸ்டர் மற்றும் சான் ஆற்றுச் சமவெளிகளில்  வரையும்,  கார்பேத்திய மலைப்பகுதிகளில்   வரையும் இருக்கும்.

 
## மாகாண ஆட்சிப் பிரிவுகள்
லிவீவ் மாகாணம் 20 மாவட்டங்கள், 44 நகரங்கள், 34 நகர்புற குடியிருப்பு பகுதிகள், 1849 கிராமங்கள் கொண்டது. 
## மக்கள் தொகை பரம்பல்
இம்மாகாணத்தில் உக்குரேனிய மொழி பேசுபவர்கள் 94.8%, உருசிய மொழி பேசுபவர்கள் 3.6% உள்ளனர். 

இம்மாகாணத்தில் முதலிடத்தில் 59% பேர் உக்ரைனிய கிரேக்க கத்தோலிக்க சமயத்தினராக உள்ளனர். இரண்டாவதாக உக்ரைனிய தன்னாட்சி மரபுவழி திருச்சபையினர் உள்ளனர்.  ரோமன் கத்தோலிக்கர்கள், உக்ரைனிய மரபுவழி திருச்சபையினர் சிறுபான்மையாக உள்ளனர்.


File:Жолква. Василианский монастырь..jpg|
File:Peterpaulchurch.jpg|
File:Стрийський костел.jpg|
File:Борислав. Церква св. Анни. Cerkiew Sw. Anny (do r. 1945 kosciol Sw. Barbary).jpg|
File:Church of the Blessed Eucharist, Klymets (a wooden 1825).jpg|
File:ZolochivChurch2018.jpg|


### படக்காட்சிகள்

File:Жолква. Троицкая церковь..jpg|
File:Жолква. Замок..jpg|
File:Дрогобыч. Вилла..jpg|
File:Svirzh.jpg|
File:Самбор. Бывшее казначейство..jpg|

 
## இதனையும் காண்க
* லிவீவ் நகரம்

## மேற்கோள்கள்

* Source for statistics used: *[https://web.archive.org/web/20040226001749/http://www.loda.gov.ua/eng/region/ L'viv Regional State Administration Web Site]* – accessed February 29, 2004.

## வெளி இணைப்புகள்

* L'viv Regional State Administration Web Site
* Symbols and flags

பகுப்பு:உக்ரைனின் மாகாணங்கள்
ஈரானில் காற்றாலை சக்தி

**ஈரானில் காற்றாலை சக்தி** (*Wind power in Iran*) மூலம் மின்சாரத்தை உற்பத்தி செய்ய நடவடிக்கைகள் மேற்கொள்ளப்பட்டு வருகிறது.  நாடு முதன்மையாக நம்பியிருக்கும் புதைபடிவ எரிபொருட்களுக்கு மாற்றாகக் காற்றாலை சக்தி கருதப்பட்டு முதலீடுகள் செய்யப்படுகின்றன. 

சதீத் தொழிற்சாலை குழுமம் எனப்படும் ஈரானிய உற்பத்தி நிறுவனம், மற்றும் முதலீடுகள் மற்றும் இந்திய சுல்சோன் ஆற்றல் நிறுவனம், செருமன் காற்றாலை விசையாழி நிறுவனங்களின் வளங்கள் ஆகியவற்றின் உதவியுடனும் முதலீடுகளுடனும் ஈரானால் வலுவான மற்றும் நிலையான காற்றாலை துறையை உருவாக்க முடிந்தது. 2004 ஆம் ஆண்டில் ஈரான் காற்றாலை மூலம் 25 மெகாவாட்களையும், 2005 ஆம் ஆண்டில் 32 மெகாவாட்களையும், 2006 ஆம் ஆண்டில்  45 மெகாவாட்களையும் மட்டுமே உற்பத்தி செய்தது. 2009 ஆம் ஆண்டில் மொத்த காற்றாலை திறன் 130 மெகாவாட்டை எட்டியது. கிலான் மாகாணத்தின் மஞ்சீல், இரசாவி கொராசன் மாகாணத்தின் பினலூட்டு போன்ற ஈரானின் கடலோர மற்றும் காற்று வீசும் பகுதிகளில் பெரிய காற்றாலைகள் உற்பத்தி செய்யப்பட்டதே இதற்கான காரணமாகும்.
## மேற்கோள்கள்

# F., F., N., S., S., S., & M.A., R. (2015). Assessment of wind energy potential and economics in the north-western Iranian cities of Tabriz and Ardabil. *Renewable and Sustainable Energy Reviews, v45*, 87-99.
# Fatemeh Rahimzadeh Affiliation: Atmospheric Science and Meteorological Research Center (ASMERC), T. I., & Affiliation:, A. M. (2011). Wind speed variability over Iran and its impact on wind power potential: a case study for Esfehan Province. *[[Meteorological Applications]], v18 n2*, 198-210.
# Gholamhassan Najafi Affiliation: Tarbiat Modares University, P. B.-1., & Barat Ghobadian Affiliation: Tarbiat Modares University, P. B.-1. (2015). LLK1694-wind energy resources and development in Iran. *Renewable and Sustainable Energy Reviews, v15 n6*, 2719-2728.
# Julien Mercille Affiliation: School of Geography, P. a., & Alun Jones Affiliation: School of Geography, P. a. (2009). Practicing Radical Geopolitics: Logics of Power and the Iranian Nuclear “Crisis”. *Annals of the Association of American Geographers, v99 n5*, 856-862.
# Kasra Mohammadi Affiliation: Department of Mechanical and Industrial Engineering, U. o., Ali Mostafaeipour Affiliation: Industrial Engineering Department, Y. U., & Affiliat, A. S. (2009). Application and economic viability of wind turbine installation in Lutak, Iran. *Environmental Earth Sciences, v75 n3*, 1-16.
# Sayed Moslem Mousavi Affiliation: Sharif University of Technology, I., & Morteza Bagheri Ghanbarabadi Affiliation: Sharif University of Technology, I. (2015). The competitiveness of wind power compared to existing methods of electricity generation in Iran. *Energy Policy, v42 (201203)*, 651-656.
# Wyn Q Bowen Affiliation: Defence Studies Department, K. C., & London, J. K. (2004). The Iranian Nuclear Challenge. *International Affairs, v80 n2*, 257-276.

## புற இணைப்புகள்

*Renewable Energy Organization of Iran 

பகுப்பு:ஈரான்
நரதேவன்

**நரதேவன்** (*Naradeva*) (ஆட்சி சுமார் 709-721 பொ.ச.)  சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார்.

"பிரபந்த் கோசம்" என்ற நூலில் சமந்தராஜனின் வாரிசாக நரதேவன் குறிப்பிடப்பட்டுள்ளார். சமந்தராஜனின் முன்னோடியான வாசுதேவரின் வாரிசாக *புர்தான பிரபந்த சங்கிரஹா* என்ற நூல் இவரைப் பெயரிடுகிறது. *ஹம்மிர மகாகாவ்யம்* மற்றும் *சுர்ஜனா-சரிதம்* போன்ற பிற நூல்களிலும் நரதேவனைப் பற்றிய ஒரு குறிப்புக் காணப்பகிறது. *பிருத்விராஜ விஜயம்* இவரைக் குறிப்பிடவில்லை, ஏனெனில் இவரது ஆட்சி குறுகியதாகவும் முக்கியமற்றதாகவும் இருந்திருக்கலாம். 

பிஜோலியா பாறைக் கல்வெட்டு "நிர்பா" (ஆட்சியாளர்) பூர்ணதல்லாவை சமந்தராஜனின் மகன் எனவும் வாரிசாகவும் குறிப்பிடுகிறது. டிஆர் பண்டார்கர் போன்ற சில அறிஞர்கள் பூர்ணதல்லாவை நாரதேவனின் மற்றொரு பெயராக விளக்கினர். தசரத சர்மா மற்றும் ஜி.எச்.ஓஜா போன்ற மற்றவர்கள், பூர்ணதல்லாவை நரதேவன் ஆட்சி செய்த இடத்தின் பெயராக இருக்கலாம் என விளக்கம் அளித்தார்.  ஜே.என். அசோபாவின் கூற்றுப்படி, இந்த இடத்தை மெர்டாவிற்கு அருகில் உள்ள பண்ட்லோட்டா அல்லது பண்ட்லாவுடன் அடையாளம் காணலாம். 

நரதேவனுக்குப் பின் இவரது சகோதரன் முதலாம் அஜயராஜா ஆட்சிக்கு வந்தார் . 

## சான்றுகள்

### உசாத்துணை
* 
* 
* 

பகுப்பு:இந்திய வரலாறு
பகுப்பு:இராஜஸ்தான் வரலாறு
பகுப்பு:இந்திய அரசர்கள்
பைலோஸ்

**பைலோஸ்** (*Pylos*,    ), வரலாற்று ரீதியாக **நவரினோ** என்றும் அழைக்கப்படுகிறது, இது கிரேக்கத்தின் பெலோபொன்னீஸ், மெசேனியாவில் உள்ள ஒரு ஊர் மற்றும் முன்னாள் நகராட்சி ஆகும். 2011 உள்ளூர் அரசாங்க சீர்திருத்தத்திற்குப் பிறகு, இது பைலோஸ்-நெஸ்டோராஸ் நகராட்சியின் ஒரு பகுதியாக மாற்றப்பட்டது. அந்த நகராட்சியின் தலைமையகமாவும்,  நகராட்சியின் ஒரு அலகாகவும் பைலோஸ் உள்ளது. இது முன்னாள் பைலியா மாகாணத்தின் தலைநகராக இருந்தது. இது நவரினோ விரிகுடாவில் உள்ள முக்கிய துறைமுகமாகவும் உள்ளது. இதன் அருகில் கியாலோவா, பைலா, எலாயோஃபைட்டோ, ஷினோலாக்கா, பலயோனெரோ ஆகிய நகரங்கள் உள்ளன. பைலோசில் 2,345 மக்கள் வசிக்கின்றனர், பைலோஸ் நகராட்சி அலகில் 5,287 (2011) மக்கள் வசிக்கின்றனர். நகராட்சி அலகு 143.911 கி.மீ. 2 பரப்பளவைக் கொண்டுள்ளது.

புதிய கற்காலத்திலிருந்து பைலோசில் மக்கள் வசித்துவருகின்றனர். இது மைசீனியன் கிரேக்கத்தில் ஒரு குறிப்பிடத்தக்க இராச்சியமாக இருந்தது. ஓமரின் இலியாடில் உள்ள *பைலோசின்* அரசரான நெஸ்டரின் பெயரிடப்பட்ட " நெஸ்டர் அரண்மனை " என்று அழைக்கப்படும் கட்டடத்தின் எச்சங்கள் அருகிலேயே அகழ்ந்து கண்டறியப்பட்டன. பாரம்பரி  காலங்களில், இந்த இடம் மக்கள் வசிக்காத இடமாக இருந்தது, ஆனால் பெலோபொன்னேசியன் போரின் போது கிமு 425 இல் பைலோஸ் சமரின் தளமாக மாறியது. அதன்பிறகு, 13 ஆம் நூற்றாண்டு வரை பைலோஸ் குறிப்பிடப்படவில்லை. அது அச்சேயாவின் பிராங்கிஷ் வேள்புல அரசின் ஒரு பகுதியாக மாறியது. *போர்ட்-டி-ஜோங்க்* அல்லது அதன் இத்தாலிய பெயரான *நவரினோ* ஆகியவற்றால் அதிகளவில் அறியப்பட்டது, 1280களில் ஃபிராங்க்ஸ் அந்த இடத்தில் பழைய நவரினோ கோட்டையைக் கட்டினார். பைலோஸ் 1417 முதல் 1500 வரை வெனிஸ் குடியரசின் கட்டுப்பாட்டின் கீழ் வந்தது, அது உதுமானியப் பேரரசால் கைப்பற்றப்பட்டது. உதுமானியர்கள் பைலோஸ் மற்றும் அதன் விரிகுடாவை கடற்படை தளமாக பயன்படுத்தினர். மேலும் அங்கு புதிய நவரினோ கோட்டையை கட்டினார்கள். 1821 இல் கிரேக்க விடுதலைப் போர் வெடிக்கும் வரை, 1685-1715 இல் புதுப்பிக்கப்பட்ட வெனிஸ் ஆட்சி மற்றும் 1770-71 இல் உருசிய ஆக்கிரமிப்பு ஆகியவற்றைத் தவிர்த்து, இப்பகுதி உதுமானியர் கட்டுப்பாட்டின் கீழ் இருந்தது. எகிப்தின் இப்ரறாகீம் பாசா 1825 இல் உதுமானியர்களுக்ககாக இதை மீட்டெடுத்தார். ஆனால் 1827 நவரினோ போரில் டர்கோ-எகிப்திய கடற்படையின் தோல்வி மற்றும் 1828 மோரியா போர்ப் பயணத்தின் பிரெஞ்சு இராணுவ தலையீடு போன்றவை இப்றாகீமை பெலோபொன்னீசீலிருந்து விலக்கவைத்து, கிரேக்க விடுதலையை உறுதிப்படுத்தியது. தற்போதைய நகரம் 1829 முதல் மோரியா படையெடுப்பின்போது  இராணுவ பொறியாளர்களால் கோட்டைச் சுவர்களுக்கு வெளியே கட்டப்பட்டது. மேலும் 1833 இல் அரசின் ஆணையால் *பைலோஸ்* என்ற பழைய பெயர் மீண்டும் சூட்டப்பட்டு பழைய பெயர் மீட்கப்பட்டது.

## குறிப்புகள்

பகுப்பு:Coordinates on Wikidata
பகுப்பு:பண்டைய கிரேக்க நகரங்கள்
பகுப்பு:கிரேக்க நகரங்கள்
கிரோப்பிவ்னிட்ஸ்கி நகரம்

**கிரோப்பிவ்னிட்ஸ்கி** (**Kropyvnytskyi**) உக்ரைன் நாட்டின் நடுப்பகுதியில் அமைந்த கிரோவோக்ராட் மாகாணத்தின் நிர்வாகத் தலைமைட நகரம் ஆகும். இன்ஹல் ஆற்றின் கரையில் அமைந்த கிரோப்பிவ்னிட்ஸ்கி நகரத்தின் 2021-ஆம் ஆண்டின் மக்கள் தொகை 2,22,695 ஆகும். 

## மக்கள் தொகை பரம்பல்
2001-ஆம் ஆண்டின் உக்ரைன் மக்கள் தொகை கணக்கெடுப்பின்படி,இந்நகரத்தின் மக்கள் தொகையில் உக்குரேனிய மொழி பேசுப்வர்கள் 85.8%, உருசிய மொழியினர் 12.0%,  பெலருசிய மொழியினர் 0.5% மற்றும் பிற மொழியினர் 1.7%  உள்ளனர்.
## தட்ப வெப்பம்
குளிர்காலத்தில் குறைந்த குளிரும், கோடைக்காலத்தில் குறைந்த வெப்பமும் கொண்டது. சனவரி மாதத்தின் சராசரி வெப்பம் , சூலை மாதத்தின் சராசரி வெப்பம்  ஆகும்.

## இதனையும் காண்க
* கிரோவோக்ராட் மாகாணம்
## மேற்கோள்கள்

## வெளி இணைப்புகள்

*
*Kropyvnytskyi Daily News 
*Bez Kupur - News of Kropyvnytskyi and Kirovohrad region without limits on the truth (in Ukrainian)
*Online magazine for young people - "Grechka". News about the cultural life of Kropyvnytskyi young people and Kropyvnytskyi region young people.
*Kropyvnytskyi's portal: photos, news, information, etc. 
*Kropyvnytskyi news, history of the city, photos, science.  
*Kropyvnytskyi events, history of the city, photos, news and chats with citizen 

பகுப்பு:உக்ரைனிய நகரங்கள்
தித்திவங்சா ஏரி

**தித்திவங்சா ஏரி** அல்லது **தித்திவங்சா ஏரிப் பூங்கா** (ஆங்கிலம்: *Titiwangsa Lake Park*; மலாய்: *Taman Tasik Titiwangsa*); என்பது மலேசியா, கோலாலம்பூர், தித்திவங்சா பகுதியில் உள்ள ஓர் ஏரிப் பூங்கா. 

கோலாலம்பூர் மாநகரின் வடகிழக்குப் புறநகரில் ஜாலான் குவாந்தான் சாலையில் அமைந்துள்ள பல முக்கியப் பகுதிகளில் தித்திவங்சாவும் ஒன்றாகும். இங்குதான் தித்திவாங்சா ஏரிப் பூங்காவும் உள்ளது. 

1970-ஆம் ஆண்டுகளுக்கு முன்னர் கோலாலம்பூரில் இருந்து பகாங் மாநிலத்தின் தலைநகர் குவாந்தான் நகருக்கு இந்தச் சாலையில் தான் செல்வார்கள். அதனால்தான் இந்தச் சாலைக்கு ஜாலான் பகாங் அல்லது ஜாலான் குவாந்தான் என்று பெயர்.

## வரலாறு

தித்திவங்சா பகுதியில் ஒரு பெரிய மத்திய ஏரி உள்ளது. அதுதான் இந்த தித்திவங்சா ஏரி. பிரித்தானிய ஆட்சியின் கீழ் இங்கு ஈயச் சுரங்க நடவடிக்கைகள் மிகையாக நடைபெற்றன. பின்னர் அந்த ஈயக் குட்டைகள் எல்லாம் சுத்தம் செய்யப்பட்டு ஒரு பெரிய பூங்காவாக மாற்றப்பட்டது.

தித்திவங்சா ஏரிப் பூங்கா 46.13 ஹெக்டேர் அல்லது 114 ஏக்கர் பரப்பளவைக் கொண்டது.  இது கோலாலம்பூர் நகர மையத்தில் இருந்து 3 கி.மீ. தொலைவில் அமைந்துள்ளது. மலேசியாவின் முன்னாள் பிரதமர் துன் உசைன் ஓன் அவர்களால் 1980 பிப்ரவரி 1-ஆம் தேதி அதிகாரப்பூர்வமாக திறக்கப்பட்டது.

## பொது
தித்திவங்சா ஏரிப் பூங்காவில் சீர் ஓடல் வழிகள் (Jogging Tracks); மிதிவண்டி வழிகள் (Cycling Tracks), படகோட்ட வசதிகள் (Kayaking), குதிரை சவாரி வசதிகள், மின்னலைக் கட்டுப்பாட்டு கார் பந்தய தடங்கள் (Radio Control Car Racing Tracks) போன்ற வசதிகள் உள்ளன.

## தித்திவங்சா காட்சியகம்

File:Taman Tasik Titiwangsa (220413) 02.jpg
File:Taman Tasik Titiwangsa (220413) 08.jpg|
File:Taman Tasik Titiwangsa (220413) 13.jpg|
File:Kuala Lumpur Titiwangsa 0005.jpg|
File:Taman Tasik Titiwangsa (220413) 04.jpg|
File:Kuala Lumpur Cityscape.jpg|


## மேற்கோள்கள்

## மேலும் காண்க
**[[மலேசிய ஏரிகளின் பட்டியல்]]**

## வெளி இணைப்புகள்

பகுப்பு:கோலாலம்பூர்
பகுப்பு:மலேசியப் பூங்காக்கள்‎
பகுப்பு:மலேசிய சுற்றுலாத் தலங்கள்
பகுப்பு:மலேசியாவின் ஏரிகள்
பகுப்பு:கோலாலம்பூர் சுற்றுலா இடங்கள்
ஐவானோ-பிராங்கிவ்ஸ்க் மாகாணம்

**ஐவானோ-பிராங்கிவ்ஸ்க் மாகாணம்** (*Ivano-Frankivsk Oblast*) உக்ரைன் நாட்டின் மேற்கில் அமைந்துள்ளது. இதன் நிர்வாகத் தலைநகரம் ஐவானோ-பிராங்கிவ்ஸ்க் நகரம் ஆகும். 2021-ஆம் ஆண்டில் இதன் மக்கள் தொகை 13,61,109 ஆகும்.

## புவியியல்
ஐவானோ-பிராங்கிவ்ஸ்க் மாகாணத்தின் வடக்கிலும், மேற்கிலும் லிவீவ் மாகாணம், தென்மேற்கில் சாகர்பாசியா மாகாணம், தெற்கில் ரோமேனியா நாடு,  தென்கிழக்கில்  செர்னிவ்சி மாகாணம், கிழக்கில் தெர்னோப்பில் மாகாணம் எல்லைகளாக உள்ளது. இம்மாகாணத்தின் சில பகுதிகள் கார்பேத்திய மலைகள் அடிவாரத்தில் உள்ளது. இம்மாகாணத்தின் கோடைக்காலம் குறைந்த வெப்பமும் மற்றும் குளிர்காலம் குறைந்த குளிரும் கொண்டது.

## மாகாண ஆட்சிப்பிரிவுகள்
இம்மாகாணம் 6 மாவட்டங்களையும்,  15  நகரங்களையும், 477 கிராமங்களையும் கொண்டது.

## மக்கள் தொகை பரம்பல்
இம்மாகாணத்தில் கிழக்கத்திய கத்தோலிக்க கிறித்துவர்கள் 57%, கிழக்கு மரபுவழி கிறித்துவர்கள் 35% மற்றும் பிறர் 8% உள்ளனர்.

## இதனையும் காண்க
* இவான் பிராங்கோ

## மேற்கோள்கள்

*

## வெளி இணைப்புகள்
* Ivano-Frankivsk Oblast official site 
* Oblast council official site  
* "JewishGalicia.net" – Jewish history in the Ivano-Frankivsk Oblast 
* Handbook on history of Communist Party and Soviet Union
* History of the region
* Передати Виноградську  сільраду  Тлумацького району до складу Коломийського району.
* History of administrative territorial division of the region since 18th century 

பகுப்பு:உக்ரைனின் மாகாணங்கள்
உரோசாவின் விதி

[thumb| [ஓர்டோவிசியக் காலம்|ஓர்டோவிசியக் கால டிரைலோபைட், *திண்டிமீன் டிடிமோகிராப்டி*  குறிப்பிட்ட எண்ணிக்கையிலான மார்பக கண்டங்களைக் கொண்டுள்ளன.]]
**உரோசாவின் விதி** (*Rosa's rule*) என்பது  **பரிமாணத்தின் முற்போக்கின் போது மாறுபாடு குறைப்பு உரோசா** **விதி** என்றும் அழைக்கப்படுகிறது. இது உயிரியல் விதிகளுள் ஒன்றாகும். வகைபிரித்தல் குழுவின் மிகவும் பழமையான பிரதிநிதிகள் அல்லது கிளைகளில் உள்ள குணாதிசய மாறுபாட்டிலிருந்து மிகவும் மேம்பட்ட உறுப்பினர்களில் நிலையான தன்மை நிலைக்குச் செல்லும் போக்கை இது கவனிக்கிறது. உரோசாவின் விதிக்கு எடுத்துக்காட்டாக முதிர்வடைந்த (அல்லது *ஹோலாஸ்பிட்கள்*) கேம்ப்ரியக்கால டிரைலோபைட் சிற்றினங்களில் மார்பு கண்ட எண்ணிக்கையில் மாறுபாடு உள்ளது. ஓர்டோவிசியக் கால பேரினங்கள், குடும்பங்கள் மற்றும் துணைப்பிரிவுகளில் மார்பக கண்ட எண்ணிக்கை மாறாமல் உள்ளன. இவ்வாறு, பரிணாம வளர்ச்சியின் போது வகைப்பாட்டுக் குழுக்கள் தனி இனங்களிடையே கண்டங்களின் எண்ணிக்கை குறைவதைக் காணலாம். இந்த விதி இத்தாலியப் பழங்கால ஆராய்ச்சியாளர் டேனியல் உரோசாவின் பெயரால் அழைக்கப்படுகிறது.

## மேற்கோள்கள்

பகுப்பு:பரிணாம உயிரியல்
உந்து (வினைச்சொல் விகுதி)

செய்யும் என்னும் வினைமுற்று புறநானூற்றுப் பாடல்கள் சிலவற்றில் **செய்யுந்து** வாய்பாடு பற்றி வருகிறது.
செய்+**உம்**=செய்யும். செய்+**உந்து**=செய்யுந்து. உம் என்னும் விகுதி உந்து என மாறியிருப்பதை இங்குக் காணலாம். 
மறு+க்+க்+**உம்**=மறுக்கும் எனற்பாலது மறு+க்+க்+**உந்து**=மறுக்குந்து என வந்திருப்பதைப் பாடலில் காணலாம்.   
இடைச்சொல் ஈறு பற்றிக் கூறுகையில் உம் உந்து ஆகும் இடனுமார் உண்டே என்று தொல்காப்பியம் குறிப்பிடுகிறது. 

சொல்லாட்சித் தொகுப்பு 
## [[பரணர், சங்ககாலம்|பரணர்]]
### 1
*'மீன் நொடுத்து நெல் குவைஇ, மிசை அம்பியின் மனை **மறுக்குந்து**
*மனைக் குவைஇய கறி மூடையால், கலிச் சும்மைய கரை **கலக்குறுந்து**
*கலம் தந்த பொற் பரிசம் கழித் தோணியான், கரை **சேர்க்குந்து**

### 2
*மண்டையான் --- **கறக்குந்து**
*அவல் வகுத்த பசுங் குடையான், புதல் முல்லைப் பூப் **பறிக்குந்து**

## [[கோவூர் கிழார் (சங்ககாலம்)|கோவூர் கிழார்]]
*நார் அரி நறவின் நாள் மகிழ் **தூங்குந்து**

## [[மாங்குடி மருதனார்|மாங்குடி கிழார்]]
### 1
*கீழ் நீரான் மீன் **வழங்குந்து**
*மீ நீரான், கண் அன்ன, மலர் **பூக்குந்து**
*கழி சுற்றிய விளை கழனி, அரிப் பறையான் புள் **ஓப்புந்து**
*நெடுநீர் கூஉம் மணல் தண் கான் மென் பறையான் புள் **இரியுந்து**
*நனைக் கள்ளின் மனைக் கோசர் தீம் தேறல் நறவு மகிழ்ந்து, தீம் குரவைக் கொளைத் **தாங்குந்து**
### 2
நெல் அரியும் இருந் தொழுவர் செஞ் ஞாயிற்று வெயில் முனையின் தெண் கடல் திரை மிசைப் **பாயுந்து**
திண் திமில் வன் பரதவர் வெப்பு உடைய மட்டு உண்டு தண் குரவைச் சீர் **தூங்குந்து**

## [[கோவூர் கிழார் (சங்ககாலம்)|கோவூர் கிழார்]]
*கடலே, கால் தந்த கலன் எண்ணுவோர் கானல் புன்னைச் சினை **நிலைக்குந்து** 
*கழியே, சிறு வெள் உப்பின் கொள்ளை சாற்றி, பெருங் கல் நல் நாட்டு உமண் **ஒலிக்குந்து**

## [[புறத்திணை நன்னாகனார்|புறத்திணை நன்னாகனார்]]
*அம் கண் குறு முயல வெருவ, அயல கருங் கோட்டு இருப்பைப் பூ **உறைக்குந்து**
*விழவு இன்றாயினும், உழவர் மண்டை இருங் கெடிற்று மிசையொடு பூங் கள் **வைகுந்து**

## [[கருவூர்க் கந்தப்பிள்ளைச் சாத்தனார்|கருவூர்க் கதப்பிள்ளை]]
*தென்னவர் வய மறவன் மிசைப் பெய்த நீர் கடல் பரந்து முத்து **ஆகுந்து**

## [[மகட்பாற்காஞ்சி]]
*கோவலர் வீ ததை முல்லைப் பூப் **பறிக்குந்து**
*குறுங் கோல் எறிந்த நெடுஞ் செவிக் குறு முயல் நெடு நீர்ப் பரப்பின் வாளையொடு **உகளுந்து** 
*தொடலை அல்குல் தொடித் தோள் மகளிர் கடல் ஆடிக் கயம் பாய்ந்து, கழி நெய்தல் பூக் **குறூஉந்து**

## [[ஒருசிறைப் பெரியனார்]]
*கயத்து இட்ட வித்து வறத்தின் சாவாது கழைக் கரும்பின் ஒலிக்குந்து,
*கொண்டல் கொண்ட நீர் கோடை காயினும், கண் அன்ன மலர் பூக்குந்து
 

இத்தகைய மொழியியல் மரபு பிற நூல்களில் இல்லை. தற்கால வழக்கிலும் இல்லை

## மேற்கோள்

பகுப்பு:தமிழியல்
பகுப்பு:இலக்கணம்
இருதயோலியம் உப்பு

**இருதயோலியம் உப்புகள்** (*Dithiolium salts*) என்பவை [(RC)3S2]+X− (R = H, ஆல்கைல், அரைல், இத்யாதி) என்ற பொது மூலக்கூற்று வாய்ப்பாட்டால் குறிக்கப்படும் சேர்மங்களைக் குறிக்கும். இந்த உப்புகள் ஆலைடுகள் போன்ற பல்வேறு அயனிகளைக் கொண்ட ஒரு சமதள கரிம நேர்மின் அயனியைக் கொண்டிருக்கின்றன. 1,2- மற்றும் 1,3-இருதயோலியம் நேர்மின் அயனிகள் இரண்டு மாற்றியன்களிலும் ஐந்து-உறுப்பு வளைய நேர்மின் அயனிகளாகக் காணப்படுகின்றன.  இணை கந்தக அணுக்களின் ஒப்பீட்டு நிலைகளைப் பொறுத்து நேர்மின் அயனிகள் வேறுபடுகின்றன. இரண்டு மாற்றியன்களும்  ஒரு சமதள  வளையத்தைக் கொண்டுள்ளன. 6π எலக்ட்ரான்கள் இருப்பதால் இவை அரோமாட்டிக்கு சேர்மங்களாகும்.  எடுத்துக்காட்டாக, 1,2-இருதயோலியம் வளையமானது மூன்று கார்பன்களின் அல்லைல் நேர்மின் அயனியாகக்  குறிப்பிடப்படலாம். ஒவ்வொரு கந்தக அணுவும் அதன் ஒற்றை இணை எலக்ட்ரான்களில் ஒன்றைத் தந்து மொத்தம் மூன்று இணைகளைக் கொடுக்கின்றன. 

## தயாரிப்பு

1,3-இருகீட்டோன்களை H<sub>2</sub>S மற்றும் புரோமின் போன்ற ஆக்சிசனேற்றிகளைச் சேர்த்து சூடுபடுத்தி 1,2-இருதயோலியம் உப்புகள் தயாரிக்கப்படுகின்றன.  

:(RCO)2CH2  +  2 H2S  +  Br2   →   [(RC)3S2]+Br−  +  2 H2O  +  HBr

தொடர்புடைய நிறைவுறா இருதயோ அல்லது முத்தயோகார்பனேட்டுகளை ஆல்கைலேற்றம் செய்து 1,3-இருதயோலியம் நேர்மின் அயனிகள் தயாரிக்கப்படுகின்றன:
:[(RC)2S2C=E]  +  R+   →    [(RC)2S2CER]+

1,2-இருதயோல்-2-ஒன் சேர்மங்களும் இவ்வினையை ஒத்த மின்னணு கவரிகள் வினையின் வழியாக 1,2-இருதயோலியம் உப்புகளைக் கொடுக்கின்றன. 

டெட்ராதயாபல்வேலின்களை ஆக்சிசனேற்றம் செய்யும் போது 1,3-இருதயோலியம் நேர்மின் அயனி உப்புகள் கிடைக்கின்றன. 
## மேற்கோள்கள்


பகுப்பு:கரிமக்கந்தகச் சேர்மங்கள்
பகுப்பு:அரோமாட்டிக் சேர்மங்கள்
பிசு(2-மெத்தாக்சியீத்தைல்) தாலேட்டு

**பிசு(2-மெத்தாக்சியீத்தைல்) தாலேட்டு** (*Bis(2-methoxyethyl) phthalate*) என்பது  C14H18O6 என்ற மூலக்கூற்று வாய்ப்பாட்டால் குறிக்கப்படும் சேர்மங்களைக் குறிக்கும். பொதுவாக இது இரு(2-மெத்தாக்சியீத்தைல்) தாலேட்டு என்ற பெயராலும்  அழைக்கப்படுகிறது. தாலேட்டு எசுத்தர் சேர்மமான இதில் 2-மெத்தாக்சியெத்தனால் குழுக்கள் இடம்பெற்றுள்ளன. செல்லுலோசு அசிட்டேட்டு நெகிழிகளில் இது ஒரு நெகிழியாக்கியாக்கியாக பயன்படுத்தப்பட்டுள்ளது. மனித ஆரோக்கியத்தில் பிசு(2-மெத்தாக்சியீத்தைல்) தாலேட்டின் விளைவுகள் பற்றிய கவலைகள் காரணமாக இச்சேர்மம்  இப்போது பெருமளவில் தடை செய்யப்பட்டுள்ளது.  
## மேற்கோள்கள்


பகுப்பு:தாலேட்டு எசுத்தர்கள்
பகுப்பு:எசுத்தர்கள்
பகுப்பு:மெத்தாக்சி சேர்மங்கள்
பினோதானந்த் ஜா

**பண்டிதர் பினோதானந்த் ஜா** என்று அழைக்கப்படும் **பினோதானந்த் ஜா** (*Binodanand Jha*)(17 ஏப்ரல் 1900 - 1971) இந்திய அரசியல்வாதி ஆவார். இவர் தற்பொழுது சார்கண்டில் உள்ள பைத்யநாத்தாம் தியோகர் மாவட்டத்தைச் சேர்ந்தவர். இவர் கொல்கத்தா பல்கலைக்கழகத்தின் கீழ் உள்ள மத்திய கொல்கத்தா கல்லூரியில் (இப்போது மௌலானா ஆசாத் கல்லூரி) கல்வி பயின்றார். பிப்ரவரி 1961 முதல் அக்டோபர் 1963 வரை பீகார் முதல்வராக இருந்தார். இவர் 1971-ல் பீகாரின் தர்பங்கா தொகுதியிலிருந்து இந்திய நாடாளுமன்றத்தின் கீழ் சபையான 5வது மக்களவைக்கு உறுப்பினராகத் தேர்ந்தெடுக்கப்பட்டார். இவர் 1948-ல் பீகாரின் இந்திய அரசியல் நிர்ணய சபையின் உறுப்பினராக இருந்தார்.

## இளமை
ஜா, (காங். ) பீகார்-தர்பங்கா-1971, மறைந்த ஸ்ரீ சச்சிதா நந்த் ஜாவின் மகன் ஆவார். இவர் 1900ஆம் ஆண்டு ஏப்ரல் 17 ஆம் தேதி சந்தால் பர்கானா மாவட்டத்தில் உள்ள தியோகர் என்ற இடத்தில் பிறந்தார். கொல்கத்தா மத்திய கல்லூரியில் கல்வி பயின்றார். இவர் 1932-ல் பிரமிளா ஜாவை மணந்தார். இவர்களுக்கு இரண்டு மகன்கள் இருந்தனர். இவர் விவசாய குடும்பத்தினைச் சார்ந்தவர். சமூக சேவைகளிலும் ஈடுபட்டவர்.

## வகித்தப் பதவிகள்

# உறுப்பினர்
#: (i) தியோகர் நகராட்சி, 1924-27
#: (ii) பயணிகள் குழுவின் இடங்கள், 1925-28
#: (iii) 1936 மற்றும் 1946 முதல் பீகார் சட்டமன்றம்
# நாடாளுமன்ற செயலாளர், பீகார், 1936-38
# 1946-ல் உள்ளாட்சி சுயாட்சி, மருத்துவம், தொழிலாளர் மற்றும் வருவாய்த் துறை அமைச்சர்
# உறுப்பினர், அரசியல் நிர்ணய சபை, 1948

## சமூக சேவை
காங்கிரசு, சர்க்கா சங்கம் மற்றும் காதி ஆணையம் ஆகியவற்றின் கீழ் கிராமோத்யோக் நூற்பாளர் நலனுக்காக நிறுவனங்களை நடத்துதல்.

பொழுதுபோக்கு. - செய்தித்தாள் துணுக்குகள்.

பிடித்த பொழுது போக்கு மற்றும் பொழுதுபோக்கு. - புத்தக வாசிப்பு மற்றும் யோகா.

## சிறப்பு ஆர்வங்கள்
பழங்குடியினர் மற்றும் பிற்படுத்தப்பட்ட வகுப்பினர் மற்றும் ஊராட்சி தொடர்பான பிரச்சனைகள்.

## வெளியீடுகள்
1928-ல் சந்தால் பர்கானாவில் பன்னிரண்டு கட்டுரைகளை எழுதியுள்ளார்.

## வெளிநாட்டுப் பயணங்கள்
பிரான்சு, இங்கிலாந்து, சுவிட்சர்லாந்து, ஜெர்மனி மற்றும் பிற ஐரோப்பிய நாடுகள்.

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்

பகுப்பு:இறந்த ஆண்டு குறிப்பிடப்படவில்லை
பகுப்பு:பீகார் நபர்கள்
பகுப்பு:1900 பிறப்புகள்
பகுப்பு:5வது மக்களவை உறுப்பினர்கள்
பகுப்பு:பீகார் முதலமைச்சர்கள்
பகுப்பு:1971 இறப்புகள்
இராஜேந்திர பிரசாத் யாதவ்

**இராஜேந்திர பிரசாத் யாதவ்** (*Rajendra Prasad Yadav*)(பிறப்பு 29 சனவரி 1937) என்பவர் இந்திய அரசியல்வாதி ஆவார். இவர் இந்திய தேசிய காங்கிரசு உறுப்பினர் ஆவார். இவர் பீகார் மாநிலத்தின் மாதேபுரா மக்களவைத் தொகுதியிலிருந்து இந்திய நாடாளுமன்றத்தின் கீழ் சபைக்கு உறுப்பினராக 1971 மற்றும் 1980ஆம் ஆண்டுகளில் நடைபெற்ற தேர்தல் மூலம் தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு

பகுப்பு:பீகார் சட்டமன்ற உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:1937 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
எண்கண் பிரம்மபுரீசுவரர் கோயில்

**எண்கண் பிரம்மபுரீசுவரர் கோயில்**  தமிழ்நாடு திருவாரூர் மாவட்டத்தில் திருவாரூரிலிருந்து 13 கிலோமீட்டர் தொலைவில் எண்கண் கிராமத்தில் உள்ள சிவன் கோயிலாகும். 

## மூலவர்
லிங்கத்திருமேனியாக உள்ள இக்கோயிலின் மூலவர் பிரம்மபுரீசுவரர் ஆவார். இறைவி பெரியநாயகி ஆவார். தல மரம் வன்னி மரம் ஆகும். இத்தலத்தின் தீர்த்தம் குமார தீர்த்தம் ஆகும்.

## பிரதான சன்னதி
இக்கோயிலில் முருகன் பிரதான கடவுளாக இருக்கிறார்.  தெற்கு வாயிலுக்கு எதிரே முருகப்பெருமான் சன்னதி உள்ளது.

## பிற சன்னதிகள்
இக்கோயில் பிரம்மபுரீசுவரர் கோயில் என்று அழைக்கப்படுகின்றது. இதன் பழம்பெயர் பிரமீஸ்வரம் என்பதாகும். இக்கோயில் கிழக்கு நோக்கிய இராஜகோபுரமும், தெற்கு நோக்கிய மற்றொரு திருவாயிலும் கொண்டதாகும். முன்மண்டபத்தின் வடபுறத்தில் அம்பிகையின் சன்னதி உள்ளது. சிவாலயங்களுக்குரிய பரிவாரங்களுடன் ஒரே திருச்சுற்றுடன் இக்கோயில் உள்ளது. கோஷ்ட தெய்வங்களாக  தட்சிணாமூர்த்தி, உமையொருபாகன், பிரமன், துர்க்கை ஆகியோர் உள்ளனர். 

## மேற்கோள்கள்

## வெளி இணைப்புகள்
* 
* 

## புகைப்படத்தொகுப்பு


File: Engan_Murugan_temple3.JPG|கோயில் வளாகம் 
File: Engan_Murugan_Temple.jpg|கோயிலின் பிறிதொரு தோற்றம் 
File: Enkanbrahmapurisvarartemple2.jpg|தெற்கு நோக்கிய வாயில் 



பகுப்பு:திருவாரூர் மாவட்டத்திலுள்ள சிவன் கோயில்கள்
பேதுல் பேகம்

**பேதுல் பேகம்** (*Batool Begam*) என்பவர் இந்தியாவின் ராஜஸ்தானில் உள்ள ஜெய்ப்பூரைச் சேர்ந்த கிராமிய இசைப் பாடகர் ஆவார். இவர் மந்த் மற்றும் பஜன் பாடல்களைப் பாடி பன்னாட்டு  அளவில் பிரபலமானார். இவர் டோல், டோலக் மற்றும் கைம்முரசு இணை போன்ற இசைக் கருவிகளைக் கையாள வல்லவர். இவருக்கு 2022-ல் அனைத்துலக பெண்கள் நாளன்று 2021ஆம் ஆண்டிற்கான நாரி சக்தி விருது வழங்கப்பட்டது.

## மேற்கோள்கள்

பகுப்பு:வாழும் மக்கள்
பகுப்பு:நாரி சக்தி விருது பெற்றவர்கள்
பகுப்பு:தபேலா இசைக் கலைஞர்கள்
ஸ்ப்பாக்ட்டீரியா

**ஸ்ப்பாக்ட்டீரியா** (*Sphacteria*,    - *Sfaktiria* )  **Sphagia** என்றும் அழைக்கப்படுகிறது (Σφαγία)  என்பது கிரேக்கத்தின் பெலொப்பொனேசியாவில் உள்ள பைலோஸ் விரிகுடாவின் நுழைவாயிலில் உள்ள ஒரு சிறிய தீவு ஆகும். இது மூன்று போர்களின் தளமாக இருந்தது அவை:

* கிமு 425 பெலோபொன்னேசியப் போரில் ஸ்ப்பாக்ட்டீரியா சமர். 
* 1825 கி.பி உதுமானியப் பேரரசில் இருந்து கிரேக்க சுதந்திரப் போரில் ஸ்ப்பாக்ட்டீரியா போர்
* கி.பி 1827 கிரேக்க சுதந்திரப் போரில் நவரினோ போரிலும்

## குறிப்புகள்

பகுப்பு:கிரேக்கத் தீவுகள்
பகுப்பு:Coordinates on Wikidata
தித்திவங்சா

**தித்திவங்சா** (ஆங்கிலம்: *Titiwangsa*; மலாய்: *Titiwangsa*) என்பது மலேசியா, கோலாலம்பூர் மாநகர்ப் பகுதியில் அமைந்துள்ள மிக முக்கியமான இடமாகும். கோலாலம்பூர் மாநகரத்தின் பழைய முக்கிய்மான கட்டிடங்கள் இங்குதான் உள்ளன.

கோலாலம்பூர் மருத்துவமனை தித்திவாங்சாவுக்கு தெற்கே அமைந்துள்ளது. தித்திவங்சா மக்களவைத் தொகுதி, பெக்கெலிலிங், கம்போங் பாரு, தித்திவாங்சா ஏரிப் பூங்கா மற்றும் டத்தோ கெராமாட் ஆகிய பகுதிகளை உள்ளடக்கியது.

கோலாலம்பூர் மாநகரின் வடகிழக்குப் புறநகரில் குவாந்தான் சாலையில் அமைந்துள்ள பல முக்கியப் பகுதிகளில் தித்திவங்சாவும் ஒன்றாகும். இங்குதான் தித்திவங்சா ஏரிப் பூங்காவும் உள்ளது. 

1960-ஆம் ஆண்டுகளில், கோலாலம்பூர் தனிக் கூட்டாசிப் பகுதியாக அறிவிக்கப்படுவதற்கு முன்னர், கோலாலம்பூரில் இருந்து பகாங் மாநிலத்தின் தலைநகர் குவாந்தான் நகருக்கு, குவாந்தான் சாலையில் தான் செல்வார்கள். அதனால்தான் இந்தச் சாலைக்கு ஜாலான் குவாந்தான் என்று பெயர் வந்தது.

## வரலாறு

தித்திவங்சா பகுதியில் ஒரு பெரிய மத்திய ஏரி உள்ளது. அதுதான் இந்த தித்திவங்சா ஏரி. பிரித்தானிய ஆட்சியின் கீழ் இங்கு ஈயச் சுரங்க நடவடிக்கைகள் மிகையாக நடைபெற்றன. பின்னர் அந்த ஈயக் குட்டைகள் எல்லாம் சுத்தம் செய்யப்பட்டு ஒரு பெரிய பூங்காவாக மாற்றப்பட்டது.

தித்திவாங்சா ஏரிப் பூங்கா 46.13 எக்டேர் அல்லது 114 ஏக்கர் பரப்பளவைக் கொண்டது.

## சுற்றுலா தலங்கள்

* தித்திவாங்சா ஏரிப் பூங்கா *(Titiwangsa Lake Gardens)*
* இசுதானா புடாயா *(Istana Budaya)*
* தித்திவாங்சா விளையாட்டரங்கம் *(Titiwangsa Stadium)*
* மலேசிய தேசிய நூலகம் *(National Library of Malaysia)*

## தித்திவாங்சா காட்சியகம்

File:Kuala Lumpur - Titiwangsa - Panorama 0002 (cropped).JPG|
File:Taman Tasik Titiwangsa (220413) 13.jpg|
File:Kuala Lumpur - Titiwangsa 0047.JPG
File:Kuala Lumpur Cityscape.jpg|
File:Stadium Titiwangsa (220413).jpg|
File:Titiwangsa Station - Mapillary (0jSjBERSOnu18N4llZC1oK).jpg
File:Taman Tasik Titiwangsa (220413) 03.jpg


## மேற்கோள்கள்

## மேலும் காண்க

பகுப்பு:கோலாலம்பூர்
பகுப்பு:மலேசிய நகரங்கள்‎
பகுப்பு:கோலாலம்பூர் கூட்டாட்சி நகரங்கள்
சிக்கி புல் கைவினை

**சிக்கி புல் கைவினைப்பொருட்கள்** (Sikki grass craft)  இந்தியாவின் பீகார் மற்றும் உத்தரபிரதேசத்தில் காணப்படும் சிக்கி எனப்படும் சிறப்பு வகை புல்லில் இருந்து தயாரிக்கப்படுகின்றன. பீகார் மாகாணத்தில் காணப்படும் சிக்கி புல்லில் இருந்து பல்வேறு கைவினைப் பொருட்களை உருவாக்கும் கலை பழமையான ஒரு கலையாகும்.

நேபாளத்தின் தெற்கு சமவெளியில் உள்ள தாரு பெண்கள் பல நூற்றாண்டுகளாக சிக்கி புல்லில் இருந்து பாரம்பரிய கூடைகளை நெசவு செய்து வருகின்றனர். இப்போதெல்லாம், பல தாரு பெண்கள் கூட்டு வலையமைப்பின் மூலம் சிக்கி கைவினைப்பொருட்கள் தயாரிப்பதில் ஈடுபட்டுள்ளனர்.

## செயல்முறை
முதலில் சிக்கி புல் உலர்த்தப்பட்டு, பூவின் தலை வெட்டப்படுகிறது. இதன் விளைவாக கிடைக்கும் மெல்லிய தங்க இழையால்  பொம்மைகள் மற்றும் கூடைகள் செய்யப்படுகின்றன.  பொருட்கள் சில நேரங்களில் வர்ணமும் பூசப்படுகின்றன.

பௌதி எனப்படும் *சிக்கி புல்லால்* செய்யப்பட்ட பெட்டிகள், திருமணத்தின் போது பெற்றோர்களால் தங்கள் மகள்களுக்கு வழங்கப்படுகின்றன. இப்பெட்டிகள் குங்குமம் , ஆபரணங்கள் மற்றும் நகைகளை வைத்துக் கொள்ளப்  பயன்படுத்தப்படுகின்றன.

## மேற்கோள்கள்


பகுப்பு:பீகாரின் பண்பாடு
மீரா தாக்கூர்

**மீரா தாக்கூர்** (*Meera Thakur*) இந்தியாவின் பீகார் மாநிலத்தைச் சேர்ந்த ஒரு கைவினைக் கலைஞர் ஆவார். சிக்கி புல்லைப் பயன்படுத்தி கைவினைப் பொருட்கள் செய்துவருகிறார் மற்றும் கற்றுக்கொடுக்கிறார். யுனெசுகோவின் கைவினைப் பொருட்களுக்கான சிறந்த முத்திரையையும் நாரி சக்தி விருதையும் பெற்றுள்ளார்.

## வாழ்க்கைக் குறிப்பு

மீரா தாக்கூர் இந்தியாவில் பீகாரில் உள்ள உம்ரி கிராமத்தில் பிறந்தார். நான்கு வயதில் தன் தாயிடமிருந்து சிக்கி புல் கைவினைக் கலையை கற்கத் தொடங்கினார். அலங்காரப் பொருட்கள், குவளைகள் மற்றும் பெட்டிகள் போன்றவற்றை தொடக்கத்தில் செய்து பழகினார்.  சிக்கி என்பது பீகார் மற்றும் உத்திரபிரதேசத்தில் மட்டுமே காணப்படும் ஒரு புல் வகை ஆகும். இதிலிருந்து தங்கம் போன்ற இழைகள் கிடைக்கிறது. 

தாக்கூர் பீகாரின் மதுபானி நகரில் வசிக்கிறார். அங்கு இவர் அசுதகலா விகாசு கேந்திரா என்ற அமைப்பை நடத்தி வருகிறார். இவ்வமைப்பு பின்தங்கிய பெண்களுக்கு கைவினை வேலைகளில் பயிற்சி அளிக்கிறது. நாட்டுப்புறக் கலை கைவினைப் பயிற்சி மையத்தையும் அமைத்துள்ளது.

## விருதுகள்
தில்லி கைவினை மன்றம் 1988ஆம் ஆண்டில் தாக்கூருக்கு பால் சில்பி கலைஞர் விருதை வழங்கியது. 2005ஆம் ஆண்டில் ஐக்கிய நாடுகள் கல்வி, அறிவியல், பண்பாட்டு நிறுவனம் இவருக்கு கைவினைப் பொருட்களுக்கான சிறந்த முத்திரையை வழங்கியது. பன்னாட்டு  மகளிர் தினமான 2022 அன்று தாக்கூருக்கு நாரி சக்தி விருது வழங்கப்பட்டது.

## மேற்கோள்கள்


பகுப்பு:நாரி சக்தி விருது பெற்றவர்கள்
பகுப்பு:பீகார் நபர்கள்